text: Moult à envis se nommeroit
   S'autrement eschaper povoit.
   À chascun respont sagement
   Et si très apenséement,
   Que trestout s'en esmerveilloient
   De l'avis que en lui véoient;
   Et à ce se tenoit li plus
   Que de bon lieu estoit venus
   Et que moult grant pechié feroit
   Li rois Carmans s'il destruisoit
   PageV01P114
   Si bel home comme cil ert,
   Et qui si bien gentiex hom pert;
   Et cil qui ce li loëront
   Grant mal et grant pechié feront.
  